สวัสดีค่ะ สอบถามถึงอาการลูกชาย เหมือนสมาธิสั้น คุยไม่ค่อยรู้เรื่องอยู่ไม่นิ่ง เวลารอก็จะเดินวนไปมา แต่เรียนเก่งนะคะ ได้ที่ 1-2 เกรด 3ปลายๆ-4 ชอบพยักหน้า ส่ายหน้าแทนการพูดบ่อยๆ อธิบายไป 10 ทำได้กลับมา 5 อธิบายอีก 5 ได้มา 3 ประมาณนี้ค่ะ ต้องบอกหลายๆรอบ ถามอะไรก็จะคิดนาน เช่นถามว่ากินข้าวตอนกี่โมง ก็จะเอานิ้วมานับ เกาหัว ถามอะไรที่ต้องคิดเป็นเวลา เป็นตัวเลขต้องนับนิ้วทุกรอบเลย ขอคำปรึกษาหน่อยค่ะ
สวัสดีค่ะ จากอาการดังกล่าวมา อาจมีภาวะของสมาธิสั้น หรือโรคอื่นๆเช่นระดับสติปัญญาผิดปกติ โรคออทิสติกที่จะทำให้ไม่เข้าสังคม ไม่สบตาคน ไม่ค่อยพูดโรคสมาธิสั้น ดังกล่าวมานั้นมักเริ่มแสดงอาการให้เห็นตั้งแต่อายุ 3 - 7 ปี มักจะมีอาการซุกซน วอกแวกง่าย ไม่เคยอยู่นิ่ง เวลาที่พูดด้วยจะไม่ตั้งใจฟังและเก็บรายละเอียดไม่ค่อยได้ ขาดความรับผิดชอบ และควบคุมการเคลื่อนไหวของร่างกายไม่ได้แนะนำพบกุมารแพทย์เพื่อตรวจร่างกายและประเมินสภาพจิตและระดับสติปัญญา เพื่อให้ได้การวินิจฉัยที่แน่นอนอีกครั้งค่ะ